open-index/open-wikipedia-markdown huggingface dataset:
თეოდორიუს II

**თეოდორიუს II** (, ); დ. 4 ნოემბერი, 1952, ელ-მანსურა, ეგვიპტე) — კოპტური მართლმადიდებელი ეკლესიის 118-ე პაპი და პატრიარქი. პაპად აირჩიეს საკუთარ დაბადების დღეზე 2012 წლის 4 ნოემბერს. 

განათლება მიიღო დიდ ბრიტანეთში. პაპად არჩევამდე იყო ეპისკოპოსი და კოპტური ეკლესიის წმინდა სინოდის წევრი. ინტრონიზაციის ცერემონია გაიმართა 2012 წლის 18 ნოემბერს.

## იხილეთ აგრეთვე 
* კოპტური მართლმადიდებელი ეკლესია
* კოპტური მართლმადიდებელი ეკლესიის პატრიარქები

## რესურსები ინტერნეტში 
* კოპტმა ქრისტიანებმა ახალი პაპი აირჩიეს

კატეგორია:კოპტური მართლმადიდებელი ეკლესიის პატრიარქები
კატეგორია:დაბადებული 1952
კატეგორია:დაბადებული 4 ნოემბერი
კატეგორია:ცოცხალი ადამიანები
მარზუკი

**მარზუკი** () — ქალაქი-ოაზისი სამხრეთ-დასავლეთ ლიბიაში, ფეცანის რეგიონში, მარზუკის რაიონის ადმინისტრაციული ცენტრი. მდებარეობს მარზუკის უდაბნოს ჩრდილოეთ კიდეზე, რომელიც თავის მხრივ საჰარის უდაბნოს მიეკუთვნება. 

## ისტორია
მარზუკი ოაზისის გარშემო განვითარდა, რომელიც გაჩერება იყო საჰარაში ჩრდილოეთი-სამხრეთისკენ გამავალ სავაჭრო გზებზე. 1310 წელს ის მნიშვნელოვანი ციხესიმაგრე იყო (ამჟამად ნანგრევებია), ოსმალეთის იმპერიის დროს კი ფეცანის დედაქალაქი, რომელიც ექვსასი წლის მანძილზე ყვაოდა. ქალაქის ციხესიმაგრეს ხშირად „საჰარის პარიზსაც“ უწოდებდნენ. 1578 წელს ის ოსმალებმა აიღეს. მიუხედავად იმისა, რომ ოსმალები აქ ხშირად აყენებდნენ გარნიზონს, კონტროლს მაინც ფეცანის სულთანი ინარჩუნებდა. 

XIX საუკუნის ადრეულ წლებში, მარზუკი ერთგვარი გამსვლელი წერტილი იყო, საიდანაც ბრიტანული ექსპედიციები ჩადის ტბასა და ლეგენდარულ ტომბუქტუს ეძებდნენ. 

1912 წელს ფეცანი და დანარჩენი ლიბიის ტერიტორიები ომში ოსმალებმა იტალიელებს დაუთმეს, რომლებმაც კოლონია იტალიის ლიბია შექმენს. იტალელებმა მარზუკის აღება 1914 წლამდე ვერ შესძლეს. XIX საუკუნის ბოლოსა და XX საუკუნის დასაწყისში, თანამედროვე სატრანსპორტო საშუალებების გამოჩენასთან ერთად ქალაქი დასუსტდა. 1960 წელს მისი მოსახლეობა მხოლოდ 7 000 ადამიანს ითვლიდა.

## იხილეთ აგრეთვე
* ლიბიის ქალაქების სია

## სქოლიო
კატეგორია:საჰარა
კატეგორია:ლიბიის ქალაქები
ელ-მარჯი

**ელ-მარჯი** ( – *მდელოები*), ყოფილი ბარკა — ქალაქი ჩრდილო-აღმოსავლეთ ლიბიაში, ელ-მარჯის რაიონის ადმინისტრაციული ცენტრი. მდებარეობს მთაგორიან ხეობაში, რომელიც ხმელთაშუა ზღვისგან ჯებელ-ახდარის მთების ბორცვებითაა გამოყოფილი. 

2004 წლის მონაცემებით მოსახლეობა 85 315 ადამიანს შეადგენს. 

## ისტორია
ძვ. წ. VII საუკუნეში ელ-მარჯის ადგილზე ძველ ბერძენთა კოლონია ბარკა მდებარეობდა. ძვ. წ. 512 წელს იგი სპარსელებმა აიღეს. ძვ. წ. 323 წელს ალექსანდრე მაკედონელის სიკვდილის შემდეგ კი პტოლემეების დინასტია დაეპატრონა. უკვე ახ. წ. 641 წელს ქალაქი არაბებმა აიღეს ამირ იბნ ალ-ასის მეთაურობით. 

1800-იან წლებში ქალაქი თურქული ციხესიმაგრის ირგვლივ იზრდებოდა. 1913–41 წლებში იგი იტალიელებმა ადმინისტრაციულ-საბაზრო ქალაქად გარდაქმნეს, ჩამოყალიბდა მთიანი კურორტი. 

ელ-მარჯი ბრიტანელების მიერ დაპყრობილი კირენაიკის დედაქალაქი იყო 1942-1943 წლებში. 

1963 წლის 21 თებერვალს მომხდარმა 5,6 ბალის სიძლიერის მიწისძვრამ ქალაქი დაანგრია, დაიღუპა 300 და დაშავდა 500 ადამიანი. ხელახლა მშენებლობა დანგრეული ქალაქიდან დაახლოებით 5 კმ-ის მოშორებით დაიწყო და დასრულდა 1970 წელს.

## იხილეთ აგრეთვე
* ლიბიის ქალაქების სია

## რესურსები ინტერნეტში
*"Marj, Libya", Falling Rain Genomics, Inc.

## სქოლიო
კატეგორია:ლიბიის ქალაქები
გეოგრაფი

[მინი|240პქ|„გეოგრაფი“ [1668-1669 წწ. იან ვერმეერი.]] 
**გეოგრაფი** — გეოგრაფიის სპეციალისტი. სხვაგვარად, მეცნიერი, რომელიც დაკავებულია საერთოდ, გეოგრაფიული სივრცის, დედამიწის ბუნებრივი გარემოს და საზოგადოების ტერიტორიული ორგანიზაციის შესწავლით. გეოგრაფია, როგორც უძველესი და დიფერენცირებული მეცნიერება იყოფა 2 დიდ ნაწილად: ფიზიკურ და საზოგადოებრივ გეოგრაფიად. ფიზიკური გეოგრაფია, გეოგრაფიულ მეცნიერებათა სისტემაა, ამ სფეროს სპეცილისტის (*გეოგრაფის*) ამოცანაა დედამიწის გეოგრაფიული გარსის, მასში მიმდინარე მთელი რიგი საკითხების შესწავლა და ა.შ. საზოგადოებრივი გეოგრაფიის სპეციალისტები დაკავებული არიან საზოგადოების ტერიტორიული ორგანიზაციის შესწავლით, მისი კანონებისა და კანონზომიერებების გარკვევით. ამასთანავე ფიზიკური და საზოგადოებრივი გეოგრაფია ერთმანეთთან დაკავშირებული დარგებია. 

ისტორიული თვალსაზრისით, გეოგრაფად ცნობილი იყვნენ ადამიანები, რომლებიც მუშაობდნენ რუკების შექმნაზე. გეოგრაფები შეისწავლიან არა მხოლოდ ბუნებრივი გარემოს ელემენტებსა და საზოგადოების ორგანიზაციას, არამედ, ამ ორი დარგის ურთიერთკავშირსაც; მაგალითად, ბუნებრივ გარემოზე ადამიანის ზემოქმედების პრობლემები, და პირიქით. გეოინფორმაციული სისტემის სპეციალისტები ხშირად მუშაობენ, ადგილობრივ, სახელმწიფო და ფედერალურ სახელმწიფო დაწესებულებებში და აგრეთვე კერძო სექტორებსა და საინჟინრო ფირმებში. არსებობს ნიდერლანდელი ფერმწერის იან ვერმეერის ცნობილი ნამუშევარი სახელწოდებით „გეოგრაფი“.

## შესწავლის სფეროები
გამოიყოფა გეოგრაფიული კვლევის 2 ძირითადი მიმართულება; თავის მხრივ, ისინი იყოფა ცალკეულ დარგებად:
* ფიზიკური გეოგრაფია: აერთიანებს: გეომორფოლოგიას, ჰიდროლოგიას, გლაციოლოგიას, ბიოგეოგრაფიას, კლიმატოლოგიას, მეტეოროლოგიას, ნიადაგთმცოდნეობას, ოკეანოლოგიას.
*საზოგადოებრივი გეოგრაფია: აერთიანებს: ურბანულ გეოგრაფიას, კულტურულ გეოგრაფიას, ეკონომიკურ გეოგრაფის, პოლიტიკურ გეოგრაფის, ისტორიულ გეოგრაფიას, გეომარკეტინგსა და სამედიცინო გეოგრაფიას.

## იხილეთ აგრეთვე
* გეოგრაფია 
* ფიზიკური გეოგრაფია 
* საზოგადოებრივი გეოგრაფია 

## რესურსები ინტერნეტში
* გეოგრაფთა ასოციაცია 
* Was Geographen wirklich tun 

კატეგორია:გეოგრაფები
ვოლტა (მრავალმნიშვნელოვანი)

**ვოლტა** შეიძლება იყოს:

* ვოლტა — მდინარე განაში;
* ვოლტა — მსოფლიოს უდიდესი წყალსაცავი დასავლეთ აფრიკაში, განაში;
* ვოლტა — რეგიონი განაში;
* ვოლტა — ლომბარდიელი ფიზიკოსი (1745–1827);
* ვოლტა — დარტყმითი მეტეორიტული კრატერი მთვარის უკანა მხარეზე;
* ვოლტა — ისლანდიელი მომღერალ და მუსიკოს ბიორკის მეექვსე სტუდიური ალბომი;
* ვოლტა — ამერიკული როკ ჯგუფი.

კატეგორია:მრავალმნიშვნელოვანი გვერდები გვარის შემცველი სიებით
თსუ (მრავალმნიშვნელოვანი)

**თსუ** შეიძლება იყოს:

* თბილისის სახელმწიფო უნივერსიტეტი
* თსუ თბილისი — საფეხბურთო კლუბი ქ. თბილისიდან
* თსუ (საკალათბურთო კლუბი) — პროფესიონალური საკალათბურთო კლუბი ქ. თბილისიდან
თსსუ (მრავალმნიშვნელოვანი)

**თსსუ** შეიძლება იყოს:

* თბილისის სახელმწიფო სამედიცინო უნივერსიტეტი
* თსსუ (საკალათბურთო კლუბი) —  საკალათბურთო კლუბი ქ. თბილისიდან
ბათუმი (მრავალმნიშვნელოვანი)

**ბათუმი** შეიძლება იყოს:

*ბათუმი — ქალაქი საქართველოში
*ბათუმი (საკალათბურთო კლუბი) — საკალათბურთო კლუბი ქალაქ ბათუმიდან
*ბათუმი (პიესა) — მიხეილ ბულგაკოვის პიესა
ბასკო

**ბასკო** შეიძლება იყოს:

*ბასკო (ბატანესი) — მუნიციპალიტეტი ფილიპინებში
*ბასკო (ილინოისი) — სოფელი ილინოისის შტატში, აშშ
*ბასკო (საკალათბურთო კლუბი) — ყოფილი საკალათბურთო კლუბი ქ. ბათუმიდან

კატეგორია:მრავალმნიშვნელოვანი გვერდები გვარის შემცველი სიებით
სტუ (საკალათბურთო კლუბი)

**საკალათბურთო კლუბი სტუ** — პროფესიონალური საკალათბურთო კლუბი ქალაქ თბილისიდან, საქართველო. ეკუთვნის საქართველოს ტექნიკურ უნივერსიტეტს.

## ისტორია 
სტუ 1992 წლიდან გამოდის საქართველოს ეროვნულ ჩემპიონატში. 2001 წელს იგი პირველად გავიდა ფლეი-ოფების ფინალში, სადაც მოქმედ ჩემპიონ „ბასკოსთან“ დამარცხდა. ამის შემდეგ, სტუ რამდენიმე წლის მანძილზე საქართველოს წალყვანი გუნდების სიას მიეკუთვნებოდა.

2005 წელი ყველაზე წარმატებული გამოდგა კლუბის ისტორიაში. მან პირველად მოიპოვა ეროვნული ჩემპიონობა, და აგრეთვე მოიგო საქართველოს ეროვნული თასი.

ამჟამად გუნდი აქცენტს ახალგაზრდა კალათბურთელთა განვითარებაზე აკეთებს.

## ჯილდოები 
* **საქართველოს სუპერლიგა**
** გამარჯვებული (1): 2005
**ვიცე-ჩემპიონი (1): 2001
* **საქართველოს თასი**
** გამარჯვებული (1): 2005

## მიმდინარე შემადგენლობა 
## რესურსები ინტერნეტში 
* გუნდის პროფილი სუპერლიგის ვებგვერდზე 
* გუნდის პროფილი Eurobasket.com-ზე

კატეგორია:საქართველოს საკალათბურთო კლუბები
ლიბიის ვულკანების სია

ლიბიის მოქმედი და ჩამქრალი ვულკანები:
 
## ლიბიის ვულკანების სია
კატეგორია:ლიბიის ვულკანები
კირენაიკა

**კირენაიკა** (, ქალაქ კირენას მიხედვით; ; ბერბერული: ''*) — ლიბიის აღმოსავლეთი რეგიონის ისტორიული სახელი, რომელსაც თვით-გამოცხადებული ავტონომიის სტატუსი აქვს. ტომთა ყრილობაზე ეროვნულ ფედერაციონალური ფედერაციული ბლოკის პარტიამ კირენეიკა გამოაცხადა ავტონომიურ რეგიონად, თუმცა ადგილობრივი მმართველობის ნაცვლად მთელს რეგიონზე ეროვნული გარდამავალი საბჭოს დე-ფაქტო ხელისუფლება ვრცელდება.

რეგიონს ანტიკურ პერიოდში ასევე *პენტაპოლისი* ეწოდებოდა. რომაულ პერიოდში ის წარმოადგენდა კრეტის და კირენაიკას პროვინციის ნაწილს, მოგვიანებით გაიყო *ლიბია პენტაპოლისად* და *ლიბია სიკად*. ისლამურ პერიოდში ტერიტორიას ეწოდებოდა ქალაქ ბარკას შესაბამისად ეწოდებოდა - *ბარქა*.

## მოსახლეობა 
მინი|მარცხნივ|ახალგაზრდა ბენღაზელი მეფის სურათით
რეგიონის მოსახლეობის ცვლილება წლების მიხედვით:

## ქალაქები კირენაიკაში 
მინი|ბენღაზი ტრადიციულად წარმოადგენდა კირენაიკას ცენტრს
*აჯდაბია
*ბენღაზი
*ელ-ბაიდა
*დარნა
*ელ-მარჯი
*ტობრუკი

## იხილეთ აგრეთვე 
*კირენის მეფეები

## ლიტერატურა 
**Cyrenaica in Antiquity'' (Society for Libyan Studies Occasional Papers). Graeme Barker, John Lloyd, Joyce Reynolds ISBN 0-86054-303-X

## რესურსები ინტერნეტში 
* Cyrenaica Archaeological Project. 
* Inscriptions of Roman Cyrenaica 
* Lexiorient.com's article on Cyrenaica. 
* Dynamic map of Cyrenaica on Google Maps.
* Worldstatesmen.org's History and list of rulers of Tripolitania, Cyrenaica.
* Hostkingdom.net's History and list of rulers of Cyrenaica. 
* Zum.de's History of Cyrenaica.

## სქოლიო 
კატეგორია:კირენაიკა
კატეგორია:ლიბიის რეგიონები
შახატი

**შახატი** () — ქალაქი ჩრდილო-აღმოსავლეთ ლიბიაში, ელ-ჯებალ-ელ-ახდარის რაიონში. გაშენებულია ქალაქ ელ-ბაიდიდან 24 კმ-ით აღმოსავლეთით. ანტიკურ ხანაში, იგივე ადგილას მდებარეობდა ძველბერძნული კოლონია კირენა. 

შახატი ქალაქ დარნასთან დაკავშირებულია ორი გზით, ერთი მათგანი ლიბიის სანაპირო გზატკეცილის ნაწილია და ელ-ქუბის გადაკვეთით გაივლის, მეორე კი სუსასა და რას-ელ-ჰელალს. 

ლიბიის სამოქალაქო ომის დროს, შახატი ერთ-ერთი პირველი ქალაქი იყო, რომელიც ამბოხებულთა ხელში აღმოჩნდა.

## იხილეთ აგრეთვე
* ლიბიის ქალაქების სია

## რესურსები ინტერნეტში
*Satellite map at Maplandia.com
*Search for Shahhat in the MSN Encarta atlas 

## სქოლიო
კატეგორია:ლიბიის ქალაქები
ლიბიის უნივერსიტეტი

**ლიბიის უნივერსიტეტი** () — უნივერსიტეტი ლიბიაში, ქალაქებს ტრიპოლსა და ბენღაზიში. დაარსდა 1955 წელს. ეკონომიკური სირთულეების მიუხედავად, ლიბიის მთავრობამ 1950-იან წლებში გადაწყვიტა შეექმნა უნივერსიტეტი. ამისათვის, სპეციალურად ეგვიპტეში გამალ აბდელ ნასერთან გაიგზავნა დელეგაცია, თხოვნით, მიეღოთ საჭირო დაფინანსება. მეფის დადგენილების შესაბამისად, 1955 წლის 15 დეკემბერს დაფუძნდა უნივერსიტეტი. 1973 წელს ლიბიის უნივერსიტეტი გაუქმდა და მის ნაცვლად ჩამოყალიბდა 2 ახალი უნივერსიტეტი: ბენღაზის უნივერსიტეტი (ბენღაზი) და ტრიპოლის უნივერსიტეტი (ტრიპოლი).

## იხილეთ აგრეთვე 
* ტრიპოლის უნივერსიტეტი
* ბენღაზის უნივერსიტეტი

## რესურსები ინტერნეტში 
## სქოლიო 
კატეგორია:ლიბიის უნივერსიტეტები
ფეცანი

**ფეცანი** (, ბერბერული: *Fezzan*, , ) — თანამედროვე ლიბიის სამხრეთი-დასავლეთი რეგიონი. ძირითადად წარმოადგენს უდაბნოს, თუმცა არის მთებიც და დამშრალი მდინარეების ხეობები — უადები. რეგიონის ჩრდილო-აღმოსავლეთ ნაწილში მდებარეობს ვულკანური ველი — ჰარუჯი.

რეგიონის სახელი მოდის მისი ლათინური სახელწოდებიდან — Phasania, რაც შეიძლება აღნიშნავდეს „ხოხბების ქვეყანას“.

## მოსახლეობა 
რეგიონის სამხრეთით მოსახლეობა შედგება მომთაბარე ტუარეგებისა და  ტუბუებისაგან. ეს მეცხვარე მოსახლეობა თავისუფლად კვეთს ჩადის, ალჟირის და ნიგერის საზღვრებს. ჩრდილოეთით ცხოვრობენ არაბები, ბერბერები, ჩასახლებული ტურეგები და ტუბუები. მიუხედავად იმისა რომ რეგიონი ლიბიის ტერიტორიის 30%-ს მოიცავს მოსახლეობა იქ მცირეა, რომელთაგან უმეტესობა ცხოვრობს რეგიონის დედაქალაქ საბჰაში. 

აღწერების მიხედვით რეგიონის მოსახლეობა მეოცე საუკუნეში შემდეგ ნაირად იცვლებოდა:

## რესურსები ინტერნეტში 
* Map from Google showing a large area of Fezzan and its important cities.
* Worldstatesmen.org's History and list of rulers of Fezzan.
* Hostkingdom.net's History and list of rulers of Fezzan. 
* Lexiorient.com's article on Fezzan. 

## სქოლიო 
კატეგორია:ფეცანი
კატეგორია:ლიბიის რეგიონები
ბრაქი

**ბრაქი** () — ქალაქი დასავლეთ-ცენტრალურ ლიბიაში, უადი-ეშ-შატის რაიონის ადმინისტრაციული ცენტრი. 

ქალაქის მოსახლეობა 39 444 ადამიანია (2004); მოქმედებს საბჰის უნივერსიტეტის ტექნიკური კოლეჯი. თანამედროვე განვითარების პირობებში, ქალაქმა ისტორიული ცენტრიდან ჩრდილოეთით გადაინაცვლა. ძველ ნაწილში შემორჩენილია ოსმალთა და იტალიელთა პერიოდის ბაღები და ციხესიმაგრეები.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
კონსტანტი

250px|მინიატიურა|იმპერატორ კონსტანტის ბიუსტი
**კონსტანტი** (; დ. 323 — გ. 350) — რომის იმპერატორი 337-350 წლებში. კონსტანტინე I დიდისა და ფაუსტას მესამე შვილი. 333 წელს გამოაცხადეს კეისრად. 335 წელს სამართავად გადასცეს იტალია, აფრიკა და ილირია. მას შემდეგ რაც საკუთარმა ძმამ კონსტანტინე II-მ გამოუცხადა ომი და იგი დაიღუპა ბრძოლაში, სამართავად მიიღო მთელი დასავლეთი იმპერია. მომდევნო წლებში ომი გამოუცხადა ფრანკებს, რომლებზედაც გაიმარჯვა კიდეც 342 წელს. 

კატეგორია:რომის იმპერატორები
კატეგორია:დაბადებული 323
კატეგორია:გარდაცვლილი 350
ტობრუკი

**ტობრუკი** () — საპორტო ქალაქი აღმოსავლეთ ლიბიაში, ხმელთაშუა ზღვის სანაპიროზე, ეგვიპტის საზღვართან. წარმოადგენს ელ-ბუტნანის რაიონის დედაქალაქს. მოსახლეობა 120 000 ადამიანი (2011). 

თავდაპირველად ტობრუკი ძველ ბერძენთა კოლონია იყო, მოგვიანებით კი რომაელთა ციხესიმაგრე, რომელიც კირენაიკის საზღვარს იცავდა.

## იხილეთ აგრეთვე
* ლიბიის ქალაქების სია

## რესურსები ინტერნეტში
* Tobruk: Australian toughness beats Rommel
* Tobruk War cemetery - video

## სქოლიო
კატეგორია:ლიბიის ქალაქები
თსსუ (საკალათბურთო კლუბი)

**საკალათბურთო კლუბი თსსუ** — პროფესიონალური საკალათბურთო კლუბი ქალაქ თბილისიდან, საქართველო. ეკუთვნის თბილისის სახელმწიფო სამედიცინო უნივერსიტეტს.

## ისტორია 
2009 წელს სამედიცინო უნივერსიტეტმა და საკალათბურთო აკადემიამ გაერთიანებული გუნდი გამოიყვანეს საქართველოს სუპერლიგაში. 2010 წლიდან კი თსსუ დამოუკიდებლად გამოდის ეროვნულ ჩემპიონატში. აქცენტს ახალგაზრდა კალათბურთელთა განვითარებაზე აკეთებს. საუკეთესო შედეგი 6-ე ადგილია, რომელიც გუნდმა 2011 წელს დაიკავა.

## მიმდინარე შემადგენლობა 
## რესურსები ინტერნეტში 
*გუნდის პროფილი სუპერლიგის ვებგვერდზე 
* გუნდის პროფილი Eurobasket.com-ზე 

კატეგორია:საქართველოს საკალათბურთო კლუბები
სუსა (ლიბია)

**სუსა** () — ქალაქი და ზღვისპირა კურორტი ჩრდილო-აღმოსავლეთ ლიბიაში, ელ-ჯებალ-ელ-ახდარის რაიონში. მდებარეობს ელ-ბაიდიდან 30 კმ-ით ჩრდილო-აღმოსავლეთით. გაშენებულია ძველბერძნულ კოლონია აპოლონიის ნანგრევებზე. მოქმედებს აპოლონიის მუზეუმი.

## იხილეთ აგრეთვე
* ლიბიის ქალაქების სია

## რესურსები ინტერნეტში
*Satellite map at Maplandia.com
*Search for Susa, Libya in the MSN Encarta atlas 

კატეგორია:ლიბიის ქალაქები
მიზდა

**მიზდა** () — ქალაქი ჩრდილო-დასავლეთ ლიბიაში, ელ-ჯაბალ-ელ-ღარბის რაიონში. 2010 წლის მონაცემებით, მოსახლეობა 23 216 ადამიანს შეადგენს. 2007 წლამდე იყო ყოფილი მიზდის რაიონის ადმინისტრაციული ცენტრი. 

ქალაქის დასავლეთით განთავსებულია მიზდის სამხედრო ბაზა.

## იხილეთ აგრეთვე
* ლიბიის ქალაქების სია

## რესურსები ინტერნეტში
* "Mizda Map — Satellite Images of Mizda" 

## სქოლიო
კატეგორია:ლიბიის ქალაქები
შუგეიზინგი

[მინი|[My Bloody Valentine (ჯგუფი)|My Bloody Valentine-ის 2008 წლის კონცერტი]]
**შუგეიზინგი** () — ალტერნატიული როკის ქვეჟანრი, რომელიც წარმოიშვა დიდ ბრიტანეთში 1980-იანი წლების დასასრულს. ის გრძელდებოდა დაახლოებით 1990-იანი წლების შუა პერიოდამდე, ხოლო თავის კრიტიკულ ზენიტს მიაღწია 1990 და 1991 წლებში. ჟანრის სახელი მომდინარეობს ბრიტანული მუსიკალური პრესის მიერ გამოყენებული ინგლისური სიტყვებიდან „shoe“ (ფეხსაცმელი) და „gazing“ (ცქერა), რაც ამ სტილში მოღვაწე მუსიკოსების სხვა როკ-მუსიკოსებთან შედარებით წყნარი და უმოძრაო შესრულების სტილიდან იყო გამომდინარე.

მუსიკალურად სტილისთვის დამახასიათებელია გიტარული ეფექტების ფართო გამოყენება, ხმაურის და მაღალი სიხშირის ბგერების ხარჯზე მელოდიების შექმნა. ხშირია (მაგრამ, არა-ექსკლუზიური) ხმადაბალი ვოკალი გაურკვეველი ტექსტით, რომელიც განზრახ რთულად გასარჩევია ინსტრუმენტების ხმამაღალი შესრულების ფონზე.

## რესურსები ინტერნეტში 
* musicOMH.com Shoegaze revival feature 
* Shoegaze examples at Earbits.com 

## სქოლიო 
კატეგორია:შუგეიზინგი
კატეგორია:ალტერნატიული მუსიკა
ოლიმპი (საკალათბურთო კლუბი)

**საკალათბურთო კლუბი ოლიმპი** — პროფესიონალური საკალათბურთო კლუბი ქალაქ თბილისიდან, საქართველო. ეკუთვნის საქართველოს  სპორტისა და ახალგაზრდობის საქმეთა სამინისტროს.

## ისტორია 
კლუბი დაარსდა 2011 წელს, და ძლიერი შემადგენლობით ჩაერთო საქართველოს სუპერლიგაში.  სადებიუტო სეზონში მეორე ადგილი დაიკავა. ფლეი-ოფების ფინალში მოქმედ ჩემპიონ არმიასთან. გუნდი ფინალურ სერიებში ანგრიშით 1-3 დამარცხდა.

## კლუბი 
### მოთამაშეები 
### სამწვრთნელო შემადგენლობა
* მთავარი მწვრთნელი — დავით როგავა
* ასისტენტი(ები) — ენდრიუ ანთელიძე
* ფიზმომზადების მწვრთნელი - ირაკლი შიოშვილი 
* ექიმი - ვაჟა კოტორაშვილი

### მენეჯმენტი 
## რესურსები ინტერნეტში 
*გუნდის პროფილი სუპერლიგის ვებგვერდზე 
* გუნდის პროფილი Eurobasket.com-ზე

კატეგორია:საქართველოს საკალათბურთო კლუბები
უადანი (ლიბია)

**უადანი** () — ოაზისი-ქალაქი საჰარის უდაბნოში, ლიბიის სამხრეთ-დასავლეთ ნაწილში, ფეცანის რეგიონში. შედის ელ-ჯუფრის რაიონის შემადგენლობაში. 

## გეოგრაფია
უადანი ელ-ჯუფრის რაიონის უძველესი ქალაქია. მდებარეობს სურთიდან 230 კმ-ით სამხრეთით და ჰუნიდან 19 კმ-ით ჩრდილო-აღმოსავლეთით. გაშენებულია სურთი-უადანისა და ფეცანის გზების გადაკვეთაზე. 

ბუნებრივი წყაროების წყალობით იზრდება ფინიკის პალმა. 

## ისტორია
ლიბიის სამოქალაქო ომის დროს, ნატოს ძალები ქალაქში არსებულ საბრძოლო მასალის საწყობს ბომბავდნენ. 2011 წლის 8 სექტემბერს უადანი ეროვნული გარდამავალი საბჭოს მოკავშირე ძალების ხელში გადავიდა.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
კატეგორია:ლიბიის ოაზისები
ბარკა

**ბარკა** (, , ბერბერული: Berqa) — ანტიკური ბერძნული კოლონია, მოგვიანებით რომაული და ბიზანტიური ქალაქი ჩრდილოეთ აფრიკაში. დღეისთვის შედის ლიბიის კირენაიკის რეგიონის შემადგენლობაში. 

იმეტესი არქეოლოგის აზრით ის მდებარეობდა დღევანდელი ელ-მარჯის ტერიტორიაზე, ხოლო ზოგიერთის მოსაზრებით ის იყო ტოლმეიტას მახლობლად.

## ლიტერატურა 
* Butler, *The Arab Conquest of Egypt*, p.&nbsp;430 (*ინგლისური*)
* Heinrich Gelzer, *Patrum Nicaenorum nomina*, p.&nbsp;231 (*ინგლისური*)
* Marquardt, *Staatsverwaltung*, I, p.&nbsp;459 (*ინგლისური*)
* Westermann, *Großer Atlas zur Weltgeschichte* (*გერმანული*)

## რესურსები ინტერნეტში 
* GigaCatholic &ndash; Titular sees

## სქოლიო 
კატეგორია:კირენაიკა
კატეგორია:ლიბიის ისტორია
ტოლმეიტა

**ტოლმეიტა** ან **ტოლომეტა** () — პატარა სოფელი ჩრდილოეთ კირენაიკას რეგიონში, აღმოსავლეთი ლიბია. ბენღაზიდან 110 კილომეტრში აღმოსავლეთით. მისი სახელი მომდინარეობს ლათინური *ტოლმეტა*-დან, რომელიც წარმოადგენდა ბერძნულ კლასიკურ ქალაქ: პტოლემაისს და მისი ნანგრევები დღემდეა შემორჩენილი.

## იხილეთ აგრეთვე 
*ლიბიის ქალაქების სია

კატეგორია:კირენაიკა
თბილავიამშენი (საკალათბურთო კლუბი)

**საკალათბურთო კლუბი თბილავიამშენი** — ყოფილი პროფესიონალური საკალათბურთო კლუბი ქალაქ თბილსიდან, საქართველო.

## ისტორია 
კლუბი შეიქმნა 2004 წელს. გუნდის დამფინანსებელი მანქანანათმშენებლობის კომპანია „თბილავიამშენის“ იყო. თავის სადებიუტო სეზონში მოიგო რეგულარული ჩემპიონატი, და ფლეი-ოფების ფინალში გავიდა, სადაც სტუ-სთან დამარცხდა.

2006 წელს, გუნდმა პირველად მოიპოვა ჩემპიონობა. ფინალში მან  რუსთავის „აზოტი“ დაამარცხა. ამ გუნდების დაპირისპირება მომდევნო 2 სეზონის ფინალებშიც გამეორდა, რუსთაველთა გამარჯვებით.

„ავიამშენი“ ხუთჯერ გავიდა ეროვნული თასის ფინალში, და ორჯერ იმარჯვა (2007, 2008).

ფინანსური პრობლემების მიუხედავად, გუნდმა 2009/10 წ. სეზონშიც დაიწყო ჩემპიონატში ასპარეზობა, მაგრამ პირველი წრის მერე დაიშალა.

## ჯილდოები 
* **საქართველოს სუპერლიგა**
** გამარჯვებული (1): 2006
** ვიცე-ჩემპიონი (3): 2005, 2007, 2008
* **საქართველოს თასი**
** გამარჯვებული (2): 2007, 2008
* **საქართველოს სუპერთასი**
** გამარჯვებული (1): 2009

## ყოფილი მოთამაშეები 
*  ვახტანგ ნაცვლიშვილი
*  ირაკლი ხოშტარია
*  კოტე ტუღუში
*  ანატოლი ბოისა
*  ზვიად ბაბიაშვილი
*  რიჩარდ მათიაშვილი
*  პლასიდე როდუმტა

კატეგორია:საქართველოს საკალათბურთო კლუბები
ელ-ზავიის უნივერსიტეტი

**ელ-ზავიის უნივერსიტეტი** () — უნივერსიტეტი ლიბიაში, ქალაქ ელ-ზავიაში. დაფუძნდა 1988 წელს როგორც დამოუკიდებელი უნივერსიტეტი. ამავე წლიდან აქვს ცალკე მმართველობა და ფინანსები. კამპუსი ქალაქის ცენტრიდან მდებარეობს სამხრეთით 6 კილომეტრში და ემსახურება ელ-ზავიისა და ენ-ნუგატ-ელ-ხუმსის რაიონებს.

## სქოლიო 
კატეგორია:ლიბიის უნივერსიტეტები
ლიბიის საერთაშორისო სამედიცინო უნივერსიტეტი

**ლიბიის საერთაშორისო სამედიცინო უნივერსიტეტი** () — კერძო უნივერსიტეტი ლიბიაში, ქალაქ ბენღაზიში. წარმოადგენს ლიბიის პირველ კერძო სამედიცინო უნივერსიტეტს. დაფუძნდა 2007 წლის 15 ოქტომბერს. 2010 წლისათვის ჰყავდა 540-მდე სტუდენტი. აქვს შემდეგი ფაკულტეტები:
* *ფუნდამენტური სამედიცინო დარგების ფაკულტეტი* 
* *სამედიცინო ფაკულტეტი* 
* *სტომატოლოგიის ფაკულტეტი* 
* *ფარმაციის ფაკულტეტი*
* *სამედიცინო საინფორმაციო ტექნოლოგიის ფაკულტეტი* 
* *საექთნო საქმის ფაკულტეტი*

## რესურსები ინტერნეტში 
* ლიბიის საერთაშორისო სამედიცინო უნივერსიტეტი  

კატეგორია:ლიბიის უნივერსიტეტები
საბჰის უნივერსიტეტი

**საბჰის უნივერსიტეტი** () — საჯარო უნივერსიტეტი ლიბიაში, ქალაქ საბჰაში. დაფუძნდა 1983 წელს. კამპუსები აქვს ქალაქებს: მარზუკში, ბრაქსა და ღათიში. უნივერსიტეტი ანიჭებს მხოლოდ ბაკალავრის ხარისხს. აქვს 9 ფაკულტეტი: 
 
* *სოფლის მეურნეობის ფაკულტეტი*
* *ხელოვნების ფაკულტეტი* 
* *ხელოვნებისა და მეცნიერების ფაკულტეტი* 
* *ეკონომიკისა და ბუღალტერიის ფაკულტეტი* 
* *საინჟინრო ფაკულტეტი* 
* *სამართლის ფაკულტეტი* 
* *სამედიცინო ფაკულტეტი* 
* *ფიზიკური განათლების ფაკულტეტი* 
* *სამეცნიერო ფაკულტეტი* 

## რესურსები ინტერნეტში 
* საბჰის უნივერსიტეტი

კატეგორია:ლიბიის უნივერსიტეტები
ელ-არაბის სამედიცინო უნივერსიტეტი

**ელ-არაბის სამედიცინო უნივერსიტეტი** () — უნივერსიტეტი ლიბიაში, ქალაქ ბენღაზიში. საჯარო ტიპისაა. დაფუძნდა 1984 წელს. აქვს შემდეგი ფაკულტეტები:
* *სამედიცინო ფაკულტეტი* 
* *ფარმაციის ფაკულტეტი* 
* *სტომატოლოგიის ფაკულტეტი* 
* *საზოგადოებრივი ჯანდაცვის ფაკულტეტი*

## სქოლიო
კატეგორია:ლიბიის უნივერსიტეტები
ელ-აბიარი

**ელ-აბიარი** () — ქალაქი ლიბიაში, ელ-მარჯის რაიონში, ბენღაზიდან 50 კმ-ით აღმოსავლეთით და მარჯიდან 42 კმ-ით სამხრეთ-დასავლეთით. 2010 წლის მონაცემებით, მოსახლეობა 32 563 ადამიანს შეადგენს. 

2007 წლამდე იყო ჰიზამ-ელ-ახდარის რაიონის ადმინისტრაციული ცენტრი.

## იხილეთ აგრეთვე
* ლიბიის ქალაქების სია

## რესურსები ინტერნეტში
* Pictures of Abyar, in Arabic
*"Abyar, Libya", Falling Rain Genomics, Inc.
*Satellite map at Maplandia.com

## სქოლიო
კატეგორია:ლიბიის ქალაქები
გაჯა მადა

**გაჯა მადა** (გ. 1364) — მაჯაპაჰიტის (ინდონეზია) სახელმწიფო მოღვაწე და მხედართმთავარი. თავდაპირველად სასახლის დაცვის უფროსი იყო, ფეოდალ კუტის 1319 წლის ამბოხების ჩახშობის შემდეგ დაწინაურდა. 1331 წელს ხელთ იგდო მთელი სახელმწიფო ძალაუფლება. იყო უმაღლესი მოსამართლე, მის სახელს უკავშირდება ჩვენამდე მოღწეული სამართლის წიგნი. გაჯა მადამ განამტკიცა ცენტრალური ცენტრალური და აღმოსავლეთ იავის ეკონომიკური და პოლიტიკური ერთიანობა და მაჯაპაჰიტის გავლენა გაავრცელა ინდონეზიის ტერიტორიის მნიშვნელოვან ნაწილზე

## ლიტერატურა 
კატეგორია:ინდონეზიის ისტორია
კატეგორია:გარდაცვლილი 1364
ღათი

**ღათი** () — ქალაქი სამხრეთ-დასავლეთ ლიბიაში, ღათის რაიონში, ფეცანის რეგიონში. 

## ისტორია
წარსულში, ღათი ტრანს-საჰარული ვაჭრობის მთავარი ტერმინალი და ფეცანის მთავარი ადმინისტრაციული ცენტრი იყო. ამავე დროს წარმოადგენდა ტუარეგთა კელ-აჯერის კონფედერაციის საყრდენს, რომლის ტერიტორიაც მოიცავდა სამხრეთ-დასავლეთ ლიბიის უდიდეს ნაწილს, მათ შორის უბარის, საბჰასა და ღადამესს, ასევე სამხრეთ-აღმოსავლეთ ალჟირს. 

1911 წლის დასაწყისში, ფეცანის რეგიონი და მათ შორის ღათიც იტალიამ დაიპყრო. ბერბერებისა და არაბების წინააღმდეგობის გამო, იტალიის კონტროლი რეგიონზე 1923 წლამდე გაურკვეველი იყო. პოზიციების გასამყარებლად იტალიელებმა კუკემენის ბორცვზე ციხესიმაგრე ააშენეს. იგი დღემდე შემორჩენილია და ქალაქის ტურისტულ ღირსშესანიშნაობადაა ქცეული. 

მეორე მსოფლიო ომის დროს, 1943 წელს ღათის ოკუპაცია საფრანგეთმა მოახდინა. 1949 წლის 21 ნოემბერს, გაეროს გენერალურმა ასამბლეამ გამოსცა რეზოლუცია, სადაც ნათქვამი იყო, რომ 1952 წლის 1 იანვრამდე ლიბია დამოუკიდებელი უნდა გამხდარიყო. ამის შემდეგ, ლიბიის სამეფოს შემადგენლობაში ფეცანის პროვინცია გაუქმდა. 

2000-იან წლებში, ღათში, როგორც საგარნიზონო ქალაქში, მიმდინარეობდა ბრძოლები ლიბიის უსაფრთხოების ძალებსა და ალ-კაიდასთან დაკავშირებულ მებრძოლებს შორის. ლიბიის სამოქალაქო ომის დროს, 2011 წლის 25 სექტემბერს ბრძოლებმა ღათში გადაინაცვლა, რომელიც ფეცანის რეგიონში კადაფისადმი ლოიალურად განწყობილ ბოლო დასახლებად რჩებოდა. ამბოხებულებმა ჯერ აეროპორტი აიღეს, მეორე დღეს კი მთლიან ქალაქზე დაამყარეს კონტროლი. 

## ტურიზმი
ღათი მნიშვნელოვანი ტურისტული ღირსშესანიშნაობაა, რისი უპირველესი მიზეზიც პრეისტორიული კლდის მხატვრობისა და პეტროგლიფების ნიმუშებია, რომლებიც მეზობელ ტადრატ-აკაკუსის მთებსა და ტასილინ-აჯერშია შემონახული. ტურისტებს ასევე იზიდავს გასშემორტყმული უდაბნოს ლანდშაფტი. ბევრი მნახველი ჰყავს ღათის ციხეს.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
კატეგორია:ლიბიის ოაზისები
გველეთის ციხე

250px|მინიატიურა|გველეთის ციხე
**გველეთის ციხე** — ფეოდალური ხანის საფორტიფიკაციო ნაგებობა ყაზბეგის მუნიციპალიტეტის სოფელ გველეთში. ციხესიმაგრეს იხსენიებს ჟამთააღმწერელი და „ძეგლი ერისთავთას“ ავტორი. მონღოლების წინააღმდეგ აჯანყებულმა მეფე დავით VIII-მ 1301 წელს თავი გველეთის ციხეს შეაფარა. გველეთის საფორტიფიკაციო ნაგებობათაგან შემორჩენილია ნატეხი ქვით ნაგები ოთხკუთხა კოშკი, რომელსაც დატანებული აქვს საისრეები. 

## ლიტერატურა
კატეგორია:ყაზბეგის მუნიციპალიტეტის ციხესიმაგრეები
გიორგი ფრანძესი

**გიორგი ფრანძესი** (; დ. 1401, კონსტანტინოპოლი – გ. 1478 წლის შემდეგ, კორფუ) — ბიზანტიელი ისტორიკოსი და სახელმწიფო მოღვაწე. სხვადასხვა დროს ეკავა მაღალი თანამდებობები. 1449 წელს დესპანად იყო ქართლში და ტრაპიზონში, იმპერატორ კონსტანტინე XI-ისათვის საცოლის შესარჩევად. 1451 წლიდან დიდი ლოგოთეტია. 1453 წელს, კონსტანტინოპოლის აღებისას, ტყვედ ჩავარდა, ერთი წლის შემდეგ გაიქცა ჯერ პელოპონესში, მერე იტალიაში და იქ კ. კორფუზე ბერად აღიკვეცა. 

მისი საისტორიო ნაშრომი, „მცირე ქრონიკა”, აგვიწერს 1413–77 წლების ამბებს. აქ მოთხრობილია აღნიშნული ელჩობის ამბავი. მასში მრავალი მნიშვნელოვანი ცნობაა გიორგი VIII-ის მეფობის დროინდელი (1446–66) ქართლის საშინაო ვითარების, ოსმალებსა და ტრაპიზონის იმპერიასთან ურთიერთობის შესახებ. მეორე ნაშრომი „ვრცელი ქრონიკა,” რომელიც გიორგი ფრანძესის სახელით იყო ცნობილი, როგორც გაირკვა, მას არ ეკუთვნის.

## ლიტერატურა 
კატეგორია:ბიზანტიელი ისტორიკოსები
კატეგორია:დაბადებული 1401
კატეგორია:უცხოელი ავტორები საქართველოსა და ქართველების შესახებ
კატეგორია:უცხოელი დიპლომატები საქართველოში
კატეგორია:სტამბოლში დაბადებულები
ლეონ III (ბიზანტია)

**ლეონ III ისავრიელი** (დ. 675 — გ. 741) — ბიზანტიის იმპერატორი 717-741 წლებში. ისავრიელთა დინასტიის დამაარსებელი. დაწინაურდა იმპერატორი იუსტინიანე II-ის დროს. გამოხატავდა პროვინციული არისტოკრატიის ინტერესებს და მმართველობის ცენტრალიზაციისათვის იბრძოდა. მოიგერია არაბთა შემოტევები (717-718 კონსტანტინოპოლთან, 740 აკროინოსთან). 726 წელს გამოსცა კანონთა კრებული ეკლოგა. 730 წლის ედიქტით აკრძალა ხატთაყვანისმცემლობა. 

## ლიტერატურა 
კატეგორია:ბიზანტიის იმპერატორები
კატეგორია:დაბადებული 675
კატეგორია:გარდაცვლილი 741
კატეგორია:ხატმებრძოლები
კატეგორია:ედემით გარდაცვლილები
სურმანი

**სურმანი** () — ქალაქი ჩრდილო-დასავლეთ ლიბიაში, ხმელთაშუა ზღვის სანაპიროს სიახლოვეს, ტრიპოლიტანიის რეგიონის ეზ-ზავიის რაიონში.

## ლიბიის სამოქალაქო ომი
2011 წლის 20 ივნისს, ლიბიის სამოქალაქო ომის დროს, ნატოს ძალებმა სურმანში რამდენიმე მშვიდაობიანი მოსახლის საცხოვრებელიც დაბობმეს, როდესაც ისინი მუამარ კადაფის მოკავშირეების საცხოვრებელს უმიზნებდნენ; შედეგად გარდაიცვალა რამდენიმე მშვიდობიანი მოქალაქე, მათ შორის ორი ბავშვი და მათი დედა. მოვლენის შემდეგ გამოცემულ ნატოს განცხადებაში ნათქვამია, რომ მან მაღალი საფრთხის მქონე ობიექტებზე მიიტანა იერიში. 

14 აგვისტოს, ეროვნულ-განმათავისუფლებელმა არმიამ ქალაქის აღების შესახებ განაცხადა.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
ფოთის საქალაქო სასამართლო

**ფოთის საქალაქო სასამართლო** — პირველი ინსტანციის სასამართლო საქართველოს საერთო სასამართლოების სისტემაში, რომელიც ფოთის მასშტაბით განიხილავს სამოქალაქო, სისხლისა და ადმინისტრაციული კატეგორიის დავებს.

## სასამართოს ისტორია 
საქართველოს პრეზიდენტის 1997 წლის 14 ნოემბრის № 649 ბრძანებულებით გაუქმდა ფოთი ქალაქის სასამართლო და შეიქმნა ფოთის საქალაქო სასამართლო, რომლის სამოქმედო ტერიტორია განისაზღვრა ქალაქ ფოთის ადმინისტრაციულ-ტერიტორიული საზღვრებით.

## სასამართლოს შენობა 
სასამართლო სისტემის რეფორმის ფარგლებში, სპეციალურად სასამართლოსათვის, 2001 წელს აშენდა ახალი სამსართულიანი შენობა. 2007 წელს, განხორციელდა შენობის რეკონსტრუქცია. რეკონსტრუქციის შედეგად გაიზარდა დარბაზების რაოდენობა, მოსამართლეებისა და სასამართლო აპარატის კაბინეტები. შენობის პირველ სართულზე განთავსებულია მისაღები, სადაც ხდება მოქალაქეთა განცხადების მიღება. ფოთის საქალაქო სასამართლოს დარბაზები აღჭურვილია თანამედროვე აპარატურით. სამი დარბაზი განკუთვნილია სისხლის სამართლის საქმეთა განსახილველად, ორი სამოქალაქო და ადმინისტრაციული საქმეებისათვის. ფოთის საქალქო სასამართლოს არქივი 2007 წლის ჩათლით გადაეცა სსიპ საერთო სასამართლოების დეპარტამენტის არქივს. 2008 წლიდან დღემდე ყველა საქმე (მასალა) ინახება ცალკე არქივის ოთახში. დაგეგმილია ფოთის გამსხვილებული საქალაქო სასამართლოს შექმნა, რომლის იურისდიქციაც გავრცელდება ხობის რაიონზე. ამ რაიონში იმოქმედებს მაგისტრატი მოსამართლე, რომელიც პირველი ინსტანციის წესით განიხილავს მის განსჯადობას მიკუთვნებულ სისხლის, სამოქალაქო და ადმინისტრაციული კატეგორიის საქმეებს. იმავდროულად, მაგისტრატ მოსამართლეებს უფლება ექნებათ, საჭიროების შემთხვევაში, განიხილონ ფოთის საქალაქო სასამართლოს განსჯადი საქმეებიც.

## სტრუქტურა 
ფოთის საქალაქო სასამართლოს სტრუქტურას ადგენს საქართველოს იუსტიციის უმაღლესი საბჭოს გადაწყვეტილება „თბილისისა და ქუთაისის სააპელაციო სასამართლოების, რაიონული (საქალაქო) სასამართლოების აპარატების სტრუქტურისა და საშტატო ნუსხის დამტკიცების შესახებ“.

## რესურსები ინტერნეტში
* ფოთის საქალაქო სასამართლო 

 

კატეგორია:საქართველოს რაიონული (საქალაქო) სასამართლოები
გიორგი პაქიმერე

250px|მინიატიურა|გიორგი პაქიმერე
**გიორგი პაქიმერე** (; დ. 1242, ნიკეა — გ. დაახლ 1310, კონსტანტინოპოლი) — ბიზანტიელი ისტორიკოსი, ფილოსოფოსი და პოეტი. 

განათლება მიიღო ნიკეაში. 1261 წელს საცხოვრებლად და სამუშაოდ გადავიდა კონსტანტინოპოლში, სადაც ეჭირა მაღალი საერო და საეკლესიო თანამდებობები. ავტორია რიტორიკული და ფილოსოფიური თხზულებებისა. მისი მთავარი ნაშრომია „ისტორია“, რომელშიც მოთხრობილია ბიზანტიის ისტორია 1259-1308 წლებში, ანუ მიხეილ VIII-სა და ანდრონიკე II-ს მეფობის ხანას. პაქიმერეს თხზულება არის გაგრძელება გიორგი აკროპოლიტის ნაშრომისა. გიორგი პაქიმერე აღწერილი მოვლენების უშუალო მომსწრე და თვითმხილველი იყო. თხზულებაში დიდი ადგილი უჭირავს თეოლოგიურ საკითხებს. პაქიმერეს აქვს ცნობები ტრაპიზონის იმპერიაზე, რომელსაც ლაზურად თვლის, მეფე დავით ნარინზე, რომელსაც ცოლად ჰყავდა იოანე დესპოტის (პალეოლოგოსის) ქალიშვილი; კონსტანტინოპოლის პატრიარქ გერმანეზე, წარმოშობით ლაზზე; შავი ზღვის სანაპიროზე მონღოლთა ლაშქრობის შესახებ. გიორგი პაქიმერეს თხზულება ამ პერიოდის ტრაპიზონის იმპერიის ისტორიის ძირითად წყაროს წარმოადგენს.

## ლიტერატურა 
*

კატეგორია:ბიზანტიელი ფილოსოფოსები
კატეგორია:დაბადებული 1242
კატეგორია:ბიზანტიელი ისტორიკოსები
კატეგორია:უცხოელი ავტორები საქართველოსა და ქართველების შესახებ
კატეგორია:გარდაცვლილი 1310
კატეგორია:მწერლები ანბანის მიხედვით
კატეგორია:XIII საუკუნის ბიზანტიელი ისტორიკოსები
კატეგორია:XIV საუკუნის ბიზანტიელი ისტორიკოსები
კატეგორია:XIII საუკუნის ბიზანტიელი მწერლები
კატეგორია:XIV საუკუნის ბიზანტიელი მწერლები
გაუმატა

[მინი|გაუმატა დარიოსის ფერხთით, [ბეჰისთუნის წარწერაზე ქირმანშაჰში]]
**გაუმატა** (გ.  29 სექტემბერი,  ძვ. წ. 522) — მიდიელი მოგვი, რომელმაც ბეჰისთუნის წარწერის მიხედვით, ძვ. წ. 522 წლის 11 მარტს სახელმწიფო გადატრიალება მოაწყო, დაამხო სპარსეთის მეფე კამბისე II და გამეფდა მისი ძმის, კამბისეს მიერ საიდუმლოდ მოკლული ბარდიას სახელით; გაუმატამ 3 წლით გაათავისუფლა გადასახადებისაგან სპარსეთის სახელმწიფოში შემავალი ქვეყნები. სცადა აგრეთვე ჩაეტარებინა რელიგიური რეფორმა, დაანგრია ძველი ტაძრები და ახალი კულტის შემოღება დააპირა. მის წინააღმდეგ შეთქმულება მოაწყო აქემენიდთა საგვარეულოს გვერდითი შტოს ერთ-ერთმა უფლისწულმა დარიოს I-მა და გაუმატა და მისი თანამდგომნი დაახოცვინა.

## იხილეთ აგრეთვე 
* ბარდია
* ბეჰისთუნის წარწერა

## ლიტერატურა 
* დარიოს I-ის ბეჰისთუნის წარწერა 
* ჰეროდოტე. ისტორია. წიგნი III, თავი 61-79

კატეგორია:აქემენიდები
კატეგორია:გარდაცვლილი  29 სექტემბერი
კატეგორია:გარდაცვლილი  ძვ. წ. 522
ტუკრა

**ტუკრა** () — ქალაქი ჩრდილო-აღმოსავლეთ ლიბიაში, კირენაიკის რეგიონში, ელ-მარჯის რაიონის სანაპირო ზოლში. დააარსა ძველბერძნულმა კოლონია კირენამ. მდებარეობს ქალაქ ელ-მარჯიდან 25 კმ-ით დასავლეთით.

ქალაქი ბერძნებმა დააარსეს და როგორც ზოგიერთი მიიჩნევს, თავიდან იგი კირენაიკის პენტაპოლისს მიეკუთვნებოდა, შემდეგ კი რომაული კოლონია გახდა, რა დროსაც იუსტინიანე I-მა თავდაცვითი ნაგებობები ააშენა.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
ჰუნი (ლიბია)

**ჰუნი** () — ოაზისი-ქალაქი სამხრეთ-დასავლეთ ლიბიაში, ფეცანის რეგიონის ჩრდილოეთში, ელ-ჯუფრის რაიონის ადმინისტრაციული ცენტრი. 

ჰუნი მდებარეობს ქალაქ საბჰასა და ხმელთაშუა ზღვის დაახლოებით შუა გზაზე, საჰარის უდაბნოში. ქალაქის ირგვლივ არსებული ბუნებრივი ლანდშაფტი ძირითადად წარმოდგენილია ბაზალტის მთებით, ქვიშის ვრცელი დიუნებითა და ფინიკის პალმებით.

უახლოესი დასახლებებია უადანი და სოკნა.

## იხილეთ აგრეთვე
* ლიბიის ქალაქების სია

## რესურსები ინტერნეტში
*Lexicorient - Hun, the migrating town 
*Almouftahtours.com - Festivals in Libya 

## სქოლიო
კატეგორია:ლიბიის ქალაქები
კატეგორია:ლიბიის ოაზისები
ეზ-ზუვაითინა

**ეზ-ზუვაითინა** () — სანაპირო ქალაქი და ნავთობ-საექსპორტო პორტი ჩრდილო-აღმოსავლეთ ლიბიაში, კირენაიკის რეგიონის ელ-ვახატის რაიონში. მდებარეობს ბენღაზიდან დაახლოებით 180 კმ-ით დასავლეთით. 1987-2007 წლებში შედიოდა ყოფილი აჯდაბაიის რაიონის შემადგენლობაში. ქალაქის ძირითად საქმიანობა დაკავშირებულია ნავთობწარმოებასთან და ნედლი ნავთობის ექსპორტთან. 2011 წლის ლიბიის სამოქალაქო ომის დროს, ეზ-ზუვაითინაში მიმდინარეობდა ბრძოლები კადაფის მომხრეებსა და მოწინააღმდეგეებს შორის.

## იხილეთ აგრეთვე
* ლიბიის ქალაქების სია

## რესურსები ინტერნეტში
*"Zuwetina Map — Satellite Images of Zuwetina" Maplandia World Gazetteer 

## სქოლიო
კატეგორია:ლიბიის ქალაქები
სოკნა

**სოკნა** () — ოაზისი-ქალაქი საჰარის უდაბნოში, სამხრეთ-დასავლეთ ლიბიაში, ფეცანის რეგიონში. 

მდებარეობს ელ-ჯუფრის რაიონში, ადმინისტრაციულ ცენტრ ჰუნიდან 16,5 კმ-ით სამხრეთ-დასავლეთით. ბუნებრივი წყაროების წყალობით იზრდება ფინიკის პალმები. 

ქალაქისათვის მშობლიურია სოკნას ენა, რომელიც ბერბერულ ენებს მიეკუთვნება.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
კატეგორია:ლიბიის ოაზისები
მასალათა

**მასალათა** () — ქალაქი ჩრდილო-დასავლეთ ლიბიაში, ელ-მაღრაბის რაიონში. ისტორიულად იგი ისლამის სწავლების ცენტრი იყო. ასევე ცნობილია ზეთისხილის პლანტაციებითა და ზეითუნის ზეთის წარმოებით. პირველი მსოფლიო ომის დასრულების შემდეგ, 1918 წლის 16 ნოემბერს, მასალათაში გამოცხადდა ტრიპოლის რესპუბლიკა, რომელიც არაბულ სამყაროში პირველი რესპუბლიკა იყო. ქალაქ ტარჰუანის მსგავსად, სახელი მიიღო ლიბიის ყოფილი რაიონის — ტარჰუანა-ვა-მასალათისგან.

ქალაქის ისტორია რომაული ხანიდან იწყება, რა დროსაც მას მისფეს სახელით მოიხსენიებდნენ. იგი სადგური იყო ლეპტის-მაგნასა და ტარჰუანას შორის.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
ელ-ჯუმაილი

**ელ-ჯუმაილი** ( *თვალწარმტაცი ადგილი*) — ქალაქი დასავლეთ ლიბიაში, ენ-ნუგატ-ელ-ხუმსის რაიონში. მდებარეობს საპორტო ქალაქ ზუვარიდან 10 კმ-ით სამხრეთ-დასავლეთით. 

2010 წლის მონაცემებით, მოსახლეობა 23 797 ადამიანს შეადგენს.

## იხილეთ აგრეთვე
* ლიბიის ქალაქების სია

## რესურსები ინტერნეტში
* "Al Jumayl Map — Satellite Images of Al Jumayl" Maplandia World Gazetteer
* "الجميل"  photograph of Al Jamil from Panoramio

## სქოლიო
კატეგორია:ლიბიის ქალაქები
ტაჯურა

**ტაჯურა** () — ქალაქი ლიბიაში, ტრიპოლიტანიის რეგიონში. მდებარეობს ტრიპოლის რაიონში, ხმელთაშუა ზღვის სანაპიროზე, დედაქალაქ ტრიპოლიდან 14 კმ-ით აღმოსავლეთით. 

2001-2007 წლებში იყო ტაჯურა-ვა-ელ-ნავახი-ელ-არბის რაიონის დედაქალაქი. ცნობილია, რომ ლიბიის სამოქალაქო ომის დროს, ტაჯურა ძალზედ ანტი-კადაფისეული რაიონი იყო ტრიპოლიში და ცოცხალი ძალის საკმაოდ დიდი დანაკარგებიც მიიღო.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
მისრათის უნივერსიტეტი

**მისრათის უნივერსიტეტი** () — უნივერსიტეტი ლიბიაში, ქალაქ მისრათაში. დაფუძნდა 2010 წელს. უნივერსიტეტის მთავარი კამპუსი მდებარეობს ქალაქ მისრათის ცენტრში, ხოლო დანარჩენი კამპუსები განლაგებულია ქალაქებში: ბანი-ვალიდიში, ზლიტენში, ელ-ხუმსიში, ტარჰუანაში, მასალათაში, კასტელვერდეში. უნივერსიტეტს ჰყავს 55,500 სტუდენტი. მისრათის უნივერსიტეტი შეიქმნა შვიდი ოქტომბრისა და ალმერღაბის უნივერსიტეტების გაერთიანების შედეგად. 

## რესურსები ინტერნეტში 
* მისრათის უნივერსიტეტი 

## სქოლიო
კატეგორია:ლიბიის უნივერსიტეტები
სურთის უნივერსიტეტი

**სურთის უნივერსიტეტი** () — სახელმწიფო უნივერსიტეტი ლიბიაში, ქალაქ სურთში. როგორც უნივერსიტეტი დაფუძნდა 1991 წელს. მანამდე ორი წლით ადრე წარმოადგენდა ბენღაზის უნივერსიტეტის ფილიალს. კამპუსი აქვს აგრეთვე ქალაქ ჰუნში. აქვს 13 ფაკულტეტი. 

## რესურსები ინტერნეტში 
* სურთის უნივერსიტეტი. ოფიციალური ვებ-გვერდი  

კატეგორია:ლიბიის უნივერსიტეტები
ლიბიის ჰიმნი

**ლიბიის ჰიმნი** () — ლიბიის ეროვნული ჰიმნი. შეთხზულია 1951 წელს მოჰამედ აბდ-ალ-ვაჰაბის მიერ. 1951–69 წლებში იყო ლიბიის სამეფოს ეროვნული ჰიმნი, ხოლო 1969–2011 წლებში ლიბიის რესპუბლიკის ჰიმნი. 2011 წელს ქვეყნის ახალ ჰიმნად გამოცხადდა „ლიბია, ლიბია, ლიბია“. სიმღერა დაწერილია არაბულ ენაზე.

## იხილეთ აგრეთვე
* ლიბიის დროშა
* ლიბიის გერბი

## რესურსები ინტერნეტში
* ლიბიის ჰიმნი  
* ლიბიის ჰიმნი YouTube
* ლიბიის ჰიმნი YouTube

კატეგორია:ლიბიის ეროვნული სიმბოლოები
კატეგორია:ეროვნული ჰიმნები
ყინულისა და ცეცხლის სიმღერა

**ყინულისა და ცეცხლის სიმღერა** (ინგლ. A Song of Ice and Fire) — ეპიკური ფენტეზის ჟანრის რომანთა სერია, დაწერილი ამერიკელ ავტორ, ჯორჯ მარტინის მიერ. მარტინმა სერიაზე მუშაობა 1991 წელს დაიწყო და პირველი ტომი, „სატახტოთა თამაში“, 1996 წელს გამოიცა. თავიდან სამტომეულად დაგეგმილი სერია თანდათან ოთხ, ექვს და საბოლოოდ შვიდტომეულამდე გაფართოვდა. მეხუთე წიგნი, „ცეკვა დრაკონებთან“, ხუთი წელი იწერებოდა და 2011 წელს გამოიცა. მეექვსე, „ზამთრის ქარები“ კი, დაწერის პროცესშია.

„ყინულისა და ცეცხლის სიმღერაში“ მოვლენები რამდენიმე ათასწლოვანი ისტორიის მქონე გამოგონილ კონტინენტებზე, ვესტეროსსა და ესოსზე ვითარდება. თხრობა მიმდინარეობს მესამე პირში, სხვადასხვა პერსონაჟთა პერსპექტივიდან, რომელთა რაოდენობაც მეხუთე რომანისათვის 31–ს აღწევს.  იკვეთება სიუჟეტის სამი ხაზი: რამდენიმე საგვარეულოს დაპირისპირება ვესტეროსის ტახტისათვის; ჩრდილოეთ–ვესტეროსის ყინულოვანი კედლის გაღმა მცხოვრები ზებუნებრივი სხვებისაგან მომდინარე საფრთხის ზრდა; სამოქალაქო ომში მოკლული მეფის შვილის, დენერის ტარგარიენის ამბიცია, ცეცხლისმფრქვეველ დრაკონებთან ერთად დაბრუნდეს ვესტეროსში და რკინის ტახტი დაიბრუნოს.

მარტინის შთაგონების ძირითადი წყაროა ვარდების ომი. სერიას აქებენ მისი რეალიზმისათვის, სადაც მაგია უკანა პლანზეა გადატანილი და ამის სანაცვლოდ ბრძოლები და პოლიტიკური ინტრიგებია წინ წამოწეული. ასევე, ხშირია ძალადობა, სექსი და მორალური ბუნდოვანება. მთავარი პერსონაჟები ხშირად კვდებიან, რათა მკითხველები გმირების უსაფრთხოებაში დარწმუნებამ არ დაამშვიდოს. განსხვავებული პერსპექტივები პერსონაჟთა სხვადასხვა კუთხიდან დანახვის შესაძლებლობას ქმნიან, მათ შორის არის სავარაუდო არამზადების პერსპექტივებიც.

მიუხედავად პირველი გამოცემის ნაკლებად პოპულარობისა, ახლა მსოფლიოს მასშტაბით 15 მილიონზე მეტი წიგნია გაყიდული და სერია ოცზე მეტ ენაზეა ნათარგმნი. მეოთხე და მეხუთე წიგნები ნიუ იორკ თაიმზ ბესტსელერთა სიაში მოხვდნენ. სერიაზე დაფუძნებულ ქმნილებათა შორისაა სამი წინაისტორიული რომანი, HBO-ს ტელესერიალი „სატახტოთა თამაში“, კომიქსები და რამდენიმე სამაგიდო და ვიდეო თამაში.

## გალერეა

ფაილი:Jon Snow ASoIaF.jpg|ჯონ სნოუ, პერსონაჟი „ყინულისა და ცეცხლის სიმღერიდან“

## რესურსები ინტერნეტში 
* Not A Blog – ჯორჯ მარტინის ბლოგი
* asoiaf.westeros.org - ფორუმი სერიაზე

## სქოლიო 
კატეგორია:ეპიკური რომანები
კატეგორია:ფენტეზი
კატეგორია:ყინულისა და ცეცხლის სიმღერა
კატეგორია:ჯორჯ რ. რ. მარტინის ნაწარმოებები
ფორელის მთა

**ფორელის მთა** () — მთა გრენლანდიაში. სიმაღლე 3383 მ. მდებარეობს კუნძულის სამხრეთ-აღმოსავლეთ ნაწილში, არქტიკული წრის ჩრდილოეთით. სიმაღლით გრენლანდიაში მთებს შორის მეორე ადგილზეა. სახელი ეწოდა შვეიცარიელი ბუნებისმეტყველისა და ექიმის — ფრანსუა ალფონს ფორელის პატივსაცემად.

## რესურსები ინტერნეტში 
* ფორელის მთა 

კატეგორია:გრენლანდიის მთები
ასბია

**ასბია** () — ქალაქი ჩრდილო-დასავლეთ ლიბიაში, დედქალაქ ტრიპოლიდან დაახლოებით 28 კმ-ით სამხრეთით. 

მდებარეობს საჰარის უდაბნოს ჩრდილოეთ კიდის გარდამავალი ველის ზონაში, ქალაქ ელ-აზიზიიდან 16 კმ-ით აღმოსავლეთით, სადაც 1922 წლის 13 სექტემბერს ჰაერის ტემპერატურამ 57,8°C-ს მიაღწია — უმაღლეს ნიშნულს რაც კი დედამიწაზე კაცობრიობას დაუფიქსირებია.

## იხილეთ აგრეთვე
* ლიბიის ქალაქების სია

## რესურსები ინტერნეტში
* რუკა
* ასბია

კატეგორია:ლიბიის ქალაქები
სკოლიასებრნი

**სკოლიასებრნი** (Scoliidae) — მწერების ოჯახი სიფრიფანაფრთიანების რიგისა. ოჯახში 420 სახეობაა. სკოლიასებრნი დიდი ან საშუალო კრაზანებია, ჩვეულებრივ შავი ფერისა, ყვითელნახატიანი. იკვებებიან ყვავილების ნექტრით. დედალი სკოლიასებრნი ნიადაგში ღრაჭების მატლებს ნესტრის ჩხვლეტით ადამპლავებენ და ზედ დებენ კვერცხებს (თითოზე თითოს). გამოჩეკილი მატლი ჭამს მსხვერპლს და აქვე იჭუპრებს.
## ლიტერატურა 
კატეგორია:სკოლიასებრნი
საბჰის აეროპორტი

**საბჰის აეროპორტი** () — საერთაშორისო მნიშვნელობის აეროპორტი სამხრეთ ლიბიაში, ქალაქ საბჰაში. Aviation Safety Network-ის ინფორმაციით აეროპორტში ორჯერ ჰქონდა ადგილი ინციდენტს: 1985 წლის 13 ივნისს დაიწვა თვითმფრინავი, თუმცა მსხვერპლი არ მოჰყოლია; 1987 წლის აგვისტოში კვლავ განიცა კატასტროფა თვითმფრინავმა.

## ავიაკომპანიები და დანიშნულების ადგილები 
* Afriqiyah Airways (ბენღაზი, ტრიპოლი, ტუნის-კართაგენი)
* Buraq Air (ტრიპოლი)
* Ghadames Air Transport (ბენღაზი, კაირო, ღათი, ტრიპოლი, უბარი)
* Libyan Airlines (ბენღაზი, ტრიპოლი, ტუნის-კართაგენი, კაირო)

## რესურსები ინტერნეტში
* Accident history for SEB  
* Airport information for HLLS 

კატეგორია:ლიბიის აეროპორტები
დატისი

**დატისი** — ძველი სპარსელი მხედართმთავარი. მოღვაწეობდა დარიოს I-ის მეფობის დროს. ბერძენ-სპარსელთა ომებში არტაფერნესთან ერთად სარდლობდა სპარსელთა ჯარებს. დაიპყრო და გაძარცვა ბერძნული კუნძულები ეგეოსის ზღვაში. ძვ. წ. 490 წელს ბერძნებმა დაამარცხეს მარათონის ბრძოლაში.

## ლიტერატურა
კატეგორია:სპარსელები
კატეგორია:მარათონის ბრძოლა
კატეგორია:დაბადების წელი უცნობია
კატეგორია:გარდაცვალების წელი უცნობია
პტოლემაისი (კირენაიკა)

მინი|ბიზანტიური წყალსატევი

**პტოლემაისი** ან **პტოლემაიდა** () — კირენაიკის ერთ-ერთი ანტიკური დედაქალაქი. სახელი სავარაუდოდ პტოლემე III-ს პატივსაცემად ეწოდა. მისი ლათინური სახელი რომაულ პერიოდში იყო - „ტოლმეტა“ ( ), რისგანაც წარმოდგება მის ტერიტორიაზე არსებული თანამედროვე ლიბიური სოფლის სახელი - ტოლმეიტა ().

## იხილეთ აგრეთვე 
*ბარკა
*აპოლონია

## რესურსები ინტერნეტში 
* Ptolemais - home page  (პოლონური, ინგლისური)
* Excavations - preliminary reports  (ინგლისური)
* Ptolemais survey, Libya  (ინგლისური)
* Ptolemais City (ინგლისური)

## სქოლიო 
კატეგორია:ბერძნული კოლონიები
კატეგორია:რომაული ქალაქები
კატეგორია:კირენაიკა
აპოლონია (კირენაიკა)

მინი|აპოლონიას ნანგრევები
**აპოლონია ** () — კირენაიკაში, დღევანდელი ლიბიის ტერიტორიაზე, ანტიკური ბერძნების მიერ დაარსებული კოლონია, რომელიც იყო ხმელთაშუა ზღვის კომერციული ცენტრი. ის წარმოადგენდა სამხრეთ-დასავლეთით 20 კილომეტრში მდებარე კირენას პორტს. იქ დაიბადა ბერძენი მათემატიკოსი და გეოგრაფი ერატოსთენე.

## იხილეთ აგრეთვე 
*ბარკა
*პტოლემაისი 

## ლიტერატურა 
* Beechey, F.W. 1827. Proceedings of an Expedition to Explore the North African coast.  John Murray,  London.
* Flemming,  N.C. 1959.	Underwater adventure in Apollonia.  Geographical Magazine, v. 31, pp. 497-508.
* Flemming, N.C. 1971. Cities in the Sea.  Doubleday, New York, 222 pp; New English Library, London, 222pp.
* Flemming, N.C.  and Webb, C.O, 1986.	Tectonic and eustatic coastal changes during the last 10,000 years derived from archaeological data.   Zeitschrift für Geomorphologie.  December, Suppl - Bd62, p.1 29.

## რესურსები ინტერნეტში 
* LookLex 

კატეგორია:ბერძნული კოლონიები
კატეგორია:კირენაიკა
დონგჰოის აეროპორტი

**დონგჰოის აეროპორტი** () — სამოქალაქო აეროპორტი ვიეტნამში, რომელიც მდებარეობს ქალაქ დონგჰოიდან ჩრდილოეთით 6 კილომეტრში, ჰანოიდან — 500 კმ სავალზე სამხრეთ-აღმოსავლეთით. უკავია 173 ჰა ფართობი სამხრეთ ჩინეთის ზღვის ქვიშიან სანაპიროზე.

პირველად ასაფრენ-დასაჯდომი ზოლი დაასხეს ფრანგმა კოლონისტებმა 1930 წელს, რომელსაც ისინი იყენებდნენ ინდოჩინეთის პირველ ომში. შემდგომ ჩრდილოეთი ვიეტნამი იყენებდა მას ინდოჩინეთის მეორე ომში. 2004 წელს დაიწყო აეროპორტის რეკონსტრუქცია, რომელიც გეგმით 2006 წელს უნდა დასრულებულიყო, თუმცა 2008 წლის მაისამდე ვერ მოხერხდა. ამჟამად აეროპორტი ასრულებს რეისებს ჰანოის და ხოშიმინის მიმართულებებით.

## რესურსები ინტერნეტში 
* Construction begins on new Quang Binh airport  Viet Nam News, September 1, 2004
* Airport & Ground Support Equipment (AGSE) in Vietnam
* CẢNG HÀNG KHÔNG ĐỒNG HỚI 

## სქოლიო 
კატეგორია:ვიეტნამის აეროპორტები
მისრათის აეროპორტი

**მისრათის აეროპორტი** () — აეროპორტი ლიბიაში, ქალაქ მისრათაში. ქალაქის ცენტრიდან მდებარეობს 4 კილომეტრში. აგრეთვე მოქმედებს როგორც საჰაერო ავიაბაზა და ლიბიის სამხედრო-საჰაერო ძალებისათვის განკუთვნილი სასწავლო ცენტრი. აქვს რამდენიმე სანავიგაციო საშუალება. 2011 წლის 15 დეკემბერს აეროპორტმა იზეიმა თავისი პირველი რეგულარული დაგეგმილი საერთაშორისო კომერციული რეისები ლიბიის ფარგლებს გარეთ.

## რესურსები ინტერნეტში
* ოფიციალური საიტი 
* Accident history for MRA  

კატეგორია:ლიბიის აეროპორტები
დონ ხუან სპარსელი

**დონ ხუან სპარსელი** (Don Juan de Persia), *ურუჯ-ბეგი* (დ. დაახლ. 1560 — გ. დაახლ. 1650) — ირანელი დიპლომატი. 

წარმოშობით ყიზილბაშური ტომიდან იყო. 1599 წელს იყო შაჰ აბასI-ის მიერ ანტიოსმალური კოალიციის შექმნის მიზნით ინგლისელი ენტონი შერლის მეთაურობით ევროპაში გაგზავნილი ელჩობის მონაწილე (მდივანი). ესპანეთში მიიღო ქრისტიანობა და საბოლოოდ იქ დარჩენის სურვილი გამოთქვა. დონ ხუანის გარდაცვალების თარიღი უცნობია. უკანასკნელად იხსენიება 1560 წლის 11 ნოემბერს, როცა მას ანდერძი შეუდგენია. 

ესპანეთში შეადგინა რელაციონი (1602–1603), რომელიც ერთ-ერთი მნიშვნელოვანი წყაროა ირან-ოსმალეთის 1578–1590 წლების ომისა და საქართველოს იმდროინდელი ვითარების შესასწავლად. რელაციონში არის საქართველოს პოლიტიკურ-გეოგრაფიული აღწერილობა, ცნობები ოსმალების შემოსევის, სიმონ I-ის გმირული ბრძოლის, ათაბაგ მანუჩარ II-ის (მუსტაფა ფაშა) გამაჰმადიანების, ოსმალეთის წინააღმდეგ სიმონისა და მანუჩარის ერთობლივი ბრძოლის, ალავერდი-ხან უნდილაძის შესახებ და სხვ.

## ლიტერატურა
* Le Strange G., Don Juan of Persia: A Shi'ah Catholic 1560-1604. London, 1926.
* Cutillas, José F., "Don Juan de Persia", Christian-Muslim Relations 1500-1900, Brill, 2017.
კატეგორია:სპარსელები
კატეგორია:დაბადებული 1560
კატეგორია:გარდაცვლილი 1650
კატეგორია:უცხოელი ავტორები საქართველოსა და ქართველების შესახებ
კატეგორია:აზერბაიჯანის ისტორია
ჩრდილოეთ საჰარის სტეპი და ტყიანი ადგილები

**ჩრდილოეთ საჰარის სტეპი და ტყიანი ადგილები** — უდაბნო ეკორეგიონი, სიმშრალის ამტანი ბუჩქნარით დაფარული ბუნებრივი ზონა საჰარის უდაბნოს ჩრდილოეთ კიდეზე, რომელიც ესაზღვრება ხმელთაშუზღვიურ მაღრიბსა და კირენაიკის სუბტროპიკული ტყეებისა და ბუჩქნარების ზონას.

ზამთრის წვიმები ასაზრდოებს ბუჩქნარსა და მშრალ ტყიან ადგილებს, რომელიც აყალიბებს გარდამავალ ზონას ხმელთაშუაზღვიური კლიმატის რეგიონსა და უკიდურესად მშრალ საჰარის უდაბნოს შორის.

ჩრდილოეთ საჰარის სტეპი და ტყიანი ადგილები მოიცავს 1 675 300 კმ²-ს და ვრცელდება დასავლეთ საჰარის, მაროკოს, მავრიტანიის, ალჟირის, ტუნისის, ლიბიის და ეგვიპტის ტერიტორიებზე.

## რესურსები ინტერნეტში
* "North Saharan steppe and woodlands". *Terrestrial Ecoregions. World Wildlife Fund.*

კატეგორია:აფრიკის გეოგრაფია
კატეგორია:დასავლეთ საჰარის გეოგრაფია
კატეგორია:მაროკოს გეოგრაფია
კატეგორია:მავრიტანიის გეოგრაფია
კატეგორია:ალჟირის გეოგრაფია
კატეგორია:ტუნისის გეოგრაფია
კატეგორია:ლიბიის გეოგრაფია
კატეგორია:ეგვიპტის გეოგრაფია
კალანშიოს ქვიშის ზღვა

**კალანშიოს ქვიშის ზღვა** მდებარეობს ლიბიის უდაბნოში, აღმოსავლეთ ლიბიის ტერიტორიაზე, კირენაიკის რეგიონის ელ-კუფრის რაიონში.  

ეგვიპტისა და რებიანის ქვიშის ზღვებთან ერთად მოიცავს 110 მეტრზე მაღალ დიუნებს და იკავებს ლიბიის უდანბოს ტერიტორიის 25%-ს. დიუნები ქარის მიერაა შექმნილი.

## იხილეთ აგრეთვე
* ლიბიის უდაბნო

## რესურსები ინტერნეტში
*"Body and wallets lie among 200-foot dunes" ("Lady Be Good in the Calanshio Sand Sea) 

## სქოლიო
კატეგორია:საჰარა
კატეგორია:ლიბიის უდაბნოები
დარნის ჩანჩქერი

**დარნის ჩანჩქერი** (‎) — მტკნარი წყლის ჩანჩქერი ჯებელ-ახდარის მთებში, აღმოსავლეთ ლიბიაში, კირენაიკის რეგიონის ჩრდილოეთ ნაწილში, ქალაქ დარნის ჩრდილოეთით. 

ჩანჩქერი 20 მ სიმაღლიდან ეშვება. მდებარეობს დარნის ცენტრიდან დაახლოებით 7 კმ-ში.

## რესურსები ინტერნეტში
*ჩანჩქერის ფოტოები Flickr-ზე

## სქოლიო
კატეგორია:ლიბიის ჩანჩქერები
კატეგორია:კირენაიკა
დენენის ბრძოლა

**დენენის ბრძოლა** — ესპანეთის მემკვიდრეობისათვის ომის (1701-1714 წწ.) დროს, 1712 წლის 18-24 ივლისს, ჩრდილოეთ საფრანგეთში, ქ. დენენის რაიონში მომხდარი შეტაკება საფრანგეთისა და ავსტრია-ჰოლანდიის ჯარებს შორის. საფრანგეთის არმიამ მარშალ კლოდ ლუი ექტორ დე ვილარის სარდლობით დაამარცხა ავსტრია-ჰოლანდიის ჯარები, რომელსაც პრინცი ევგენი სავოიელი სარდლობდა. მოკავშირეებმა ამ ბრძოლაში დიდი დანაკლისი განიცადეს; ისინი იძულებული იყვნენ უარი ეთქვათ პარიზის აღებაზე და დაეტოვებინათ საფრანგეთის ტერიტორია.

## ლიტერატურა
კატეგორია:ნიდერლანდების ბრძოლები
კატეგორია:საფრანგეთის ბრძოლები
კატეგორია:ავსტრიის ბრძოლები
კატეგორია:XVIII საუკუნის ბრძოლები
კატეგორია:1712 წლის ბრძოლები
დავით III (მრავალმნიშვნელოვანი)

**დავით III** შეიძლება იყოს:

*დავით III კურაპალატი — ბაგრატიონთა ტაოს შტოს წარმომადგენელი, ტაოს მეფე (გ. 1001)
*დავით III (კათოლიკოს-პატრიარქი) — საქართველოს კათოლიკოს-პატრიარქი დაახლ. 1435/36–1438/39 წლებში
*დავით IV (კათოლიკოსი) (ზოგ წყაროში მოხსენიებული როგორც **დავით III**) — საქართველოს კათოლიკოს-პატრიარქი 1439 და 1447–1459 წლებში
ელ-აბრაკის საერთაშორისო აეროპორტი

**ელ-აბრაკის საერთაშორისო აეროპორტი** ან **ელ-ბაიდის საერთაშორისო აეროპორტი** () — აეროპორტი ლიბიაში, ქალაქ ელ-ბაიდაში. 

## ავიაკომპანიები და დანიშნულების ადგილები 
* Libyan Airlines — ტრიპოლი, ტუნისი
* Afriqiyah Airways — აბდულ-აზიზი 
* Buraq Air — ტრიპოლი

## სქოლიო
კატეგორია:ლიბიის აეროპორტები